OpenLLM-France/wikimedia huggingface dataset:
# Piràmide d'Amenemhet I

La piràmide d'Amenemhet I fou un monument funerari construït pel faraó Amenemhet I a Lisht. La seva mesura original fou de 55 metres d'altura però avui dia només romanen drets uns 20 metres degut al robatori de materials i a la mala qualitat dels materials i de les tècniques de construcció.
Fou construïda amb blocs de pedra arrabassats de monuments de l'Antic Imperi. Una porta de granit era a l'entrada del nord (avui al Museu d'Antiguitats Egípcies); era al darrere d'una capella que portava a l'accés principal; a la cambra d'enterrament hi va entrar l'aigua i actualment no s'hi pot accedir; es troba a l'eix central de la piràmide. A l'est hi havia una terrassa més baixa que la piràmide amb el temple funerari també en ruïnes.
Dins el recinte hi ha tombes reials i mastabes que corresponien als principals membres de la família reial o als principals funcionaris, incloent la del visir Antekofer, a la cantonada sud-oest. Antekofer tenia una tomba anterior a Tebes en la que se'l nomena Governador de la ciutat i visir". A la tomba es va trobar als anys seixanta una estela on s'explica la seva campanya a Núbia.
A una de les tombes, la de l'intendent de la casa reial, Senebtisi, situada a la cantonada sud-oest del mur, que es va localitzar sencera, es van trobar molts papirs, joies i objectes funeraris. Altres tombes són les de l'encarregat dels vins, Nakht, i el verificador de pesos i mesures, Rehouerdjersen.
Al costat oest del complex hi ha 22 tombes per les dones reials, viudes i filles del rei, alguns dels noms de les quals estan inscrits.
El complex era envoltat per un mur exterior i una calçada anava des del temple funerari a través del mur fins al Nil, però el temple de la vall no ha estat trobat.
Recentment les investigacions han suggerit que Amenemhet I hauria començar a construir la seva primera tomba a Tebes, darrere el turó de Qurna, on una plataforma abans atribuïda a Mentuhotep Sankhkare fou iniciada en l'estil de l'anterior temple de Mentuhotep Nebhepetre a Deir al-Bahri. Però per alguna raó el faraó va decidir traslladar la seva capital al nord i construir la seva piràmide no gaire lluny. La piràmide és a l'extrem nord de la necròpolis.
Al sud de la piràmide hi ha tombes de l'Imperi vell i més al sud un cementiri grecoromà, ja proper a la ciutat de Lisht o Al-Lisht.
El primer que la va visitar fou Maspero el 1882 i després fou explorada per l'Institut Francès Oriental d'Arqueologia (1884-1885). Al començament del segle xx fou excavada per un equip americà del Museu Metropolità de Nova York, que encara periòdicament realitza excavacions al lloc.
Actualment només es pot veure de lluny des del llogaret de Bahr al-Libeini i altres llocs menys adients. No es pot visitar sense gaudir d'un permís especial.

## Referències

* ↑ Willoughby, Jennifer «El-Lisht» (en anglès). The Encyclopedia of Ancient History, 2012. DOI: 10.1002/9781444338386.wbeah15146.
# Llibres de la respiració

Els Llibres de les Respiracions són uns importants textos funeraris de l'antic Egipte utilitzats en l'àrea tebana des del període tardà (Dinastia XXVI) fins al ple període romà. compostos de diversos textos funeraris egipcis tardans antics, destinats a permetre que les persones difuntes continuïn existint en el més enllà; Les còpies es refereixen entre el 350 a. C. i el segle ii aC

## Vegeu també

* Llibre dels Morts

## Referències

* ↑ Hornung (1999) p.23

## Bibliografia

* Hornung, Erik. The Ancient Egyptian Books of the Afterlife (en alemany). David Lorton (translator). Cornell University Press, 1999.
* Nibley, Hugh. The Message of the Joseph Smith Papyri: an Egyptian Endowment. Salt Lake City, UT: Deseret Book Company, 2005.
* Nibley, Hugh. «What is 'The Book of Breathings'?». BYU Studies, Vol. 11, No. 2, (Winter, 1971). BYU. Arxivat de l'original el 2013-03-29. [Consulta: 2 octubre 2013].
# Confederació Nacional dels Treballadors d'Angola

Confederació Nacional dels Treballadors d'Angola (portuguès Confederação Nacional dos Trabalhadores de Angola, CNTA) va ser una organització sindical d'Angola. Va ser fundada per Mauricio Luvualu a Luanda en 1974. Luvualu havia estat líder de la Unió General dels Treballadors d'Angola, però va ser lliurat pel govern de Kinshasa als portuguesos el 1971 i sentenciat a treballs forçats. Després del seu alliberament el 1974 va rebre una compensació financera, i amb aquests fons va crear la CNTA. Durant un breu període fins que el MPLA va monopolitzar les activitats sindicals sota la UNTA, la CNTA va ser la principal organització laboral dins del país. La CNTA organitzà una sèrie de vagues demanant majors salaris i millors condicions de treball. L'organització va protestar contra la proposta d'instal·lar un únic centre sindical al país, considerant-ho com una trama del govern portuguès.
En un congrés celebrat entre els dies 24 i 25 d'abril de 1975, la CNTA es va unir a la UGTA, propera a UNITA formant el Sindicato Angolano dos Camponeses e Operários. La Confederació Internacional de Sindicats Lliures va estar representada en l'esdeveniment.

## Vegeu també

* Sindicats d'Angola

## Referències

* 1 2 3 Marcum, John A. The Angolan Revolution. Vol. 2, Exile Politics and Guerrilla Warfare (1962-1976). Cambridge, Mass: MIT, 1978. pp. 393, 428
* 1 2 Coldrick, A. P., and A. Philip Jones. The International Directory of the Trade Union Movement. New York: Facts on File, 1979. p. 258
* ↑ Ananaba, Wogu, and Omer Becu. The Trade Union Movement in Africa: Promise and Performance. London: Hurst & Co, 1979. p. 63
* ↑ Ananaba, Wogu, and Omer Becu. The Trade Union Movement in Africa: Promise and Performance. London: Hurst & Co, 1979. p. 64
* ↑ International trade union news. International Confederation of Free Trade Unions, 1975. p. 22
* ↑ Mielke, Siegfried. Internationales Gewerkschaftshandbuch. Opladen: Laske + Budrich, 1983. p. 206
# Confederació Sud-americana del Patí

La Confederació Sud-americana del Patí (CSP) (en castellà: Confederación Sudamericana de Patín), és una organització independent, reconeguda per la FIRS, que agrupa les federacions de patinatge artístic sobre rodes, hoquei sobre patins i patinatge de velocitat al sots-continent sud-americà, creada el 1954. Actualment la componen 10 federacions.

## Membres

La CSP preveu la possibilitat d'acollir membres de ple dret i membres adherits. Mentre els primers tenen dret a veu i vot, els segons únicament tenen dret a expressar els seus punts de vista però no poden exercir el vot en la presa de decisions.

### Membres de ple dret

* Argentina (Confederació Argentina del Patí)
* Brasil (Confederació Brasilera d'Hoquei i Patinatge)
* Colòmbia (Federació Colombiana de Patinatge)
* Equador (Federació Equatoriana d'Hoquei i Patí)
* Panamà (Associació Panamenya de Patinatge)
* Paraguai (Confederació Paraguaiana de Patinatge Artístic i Carreres)
* Uruguai (Federació Uruguaiana de Patí i Hoquei)
* Veneçuela (Federació Veneçolana de Patinatge)
* Xile (Federació Xilena d'Hoquei i Patí)

### Membres adherits

* Catalunya (Federació Catalana de Patinatge)

## Presidents

* ???-2007: Ernesto Cajaravilla
* 2007-...: Armando Quintanilla

## Enllaços externs

* Web oficial de la Confederació Sud-americana del Patí (castellà)
# Corymbia calophylla

Corymbia calophylla és una espècie de planta de la família de les Mirtàcies. És un arbre nadiu d'Austràlia Occidental.

## Descripció

És molt distintiu entre les espècies del gènere Corymbia pels seus grans capolls i fruits, col·loquialment "nous blanquinoses" a Austràlia Occidental.
Està relacionat i és similar a Corymbia ficifolia. C. calophylla difereix en el fet de ser molt més gran (aproximadament 50 m d'alçada en la naturalesa), tenint molts grans capolls i fruits, i tenint flors que són usualment de blanques a roses en lloc de vermelles. No obstant això, en algunes àrees la hibridació fa la identificació difícil.

## Distribució i hàbitat

Està àmpliament distribuït pel sud-oest d'Austràlia Occidental, des del nord de Geraldton (28°S) a Cape Riche (34°S), i a l'interior més enllà de Narrogin (34°S). Se'l troba a la Plana costanera Swan i a les Muntanyes Darling, mostrant la seva adaptabilitat a diferents ambients. Creix sobre sòls comparativament pobres, però bons espècimens són un indicador de millors sòls per a l'agricultura.

## Usos

La seva fusta s'utilitza en l'elaboració d'instruments musicals.

## Referències

* ↑ «Corymbia calophylla» a The Plant List. Data consulta: 20 de juny de 2014.

## Bibliografia

* Boland, D.J. [et al.].. Forest Trees of Australia. 5a ed.. Collingwood: CSIRO Publishing. ISBN 0-643-06969-0.

## Enllaços externs

* Corymbia calophylla en instruments musicals. Arxivat 2008-12-04 a Wayback Machine.
# Ilin

Ilin (en rus: Ильин) és un poble (un khútor) de l'óblast de Rostov, a Rússia, que en el cens del 2010 tenia 37 habitants, pertany al municipi de Bókovskaia.

## Referències

* ↑ Указ президиума ВС РСФСР от 22.12.1987 г. "О наименовании некоторых населенных пунктов в Ростовской области", 1987.
# Comtat d'Arlington

El comtat d'Arlington és un comtat urbà situat en la Mancomunitat de Virgínia, als Estats Units, separat de Washington DC pel riu Potomac. Originalment, part del Districte de Columbia, el terreny ara ocupat pel comtat, va ser retornat a Virginia el 9 de juliol de 1846 a través d'una llei del Congrés que va prendre efecte el 1847.
L'1 de gener de 2006, tenia una població estimada de 200.226 habitants. Estrictament parlant, no és adequat referir-se a la ciutat d'Arlington. Totes les ciutats de l'estat són independents dels comtats, encara que aquestes podrien ser incorporades als comtats. No obstant això, Arlington no s'ha incorporat perquè les lleis de Virginia prevenen de la creació d'una nova municipalitat dins d'un comtat que tingui una població superior als 1.000 habitants per milla quadrada.

## Ciutats agermanades

* Coyoacán, Mèxic
* Aquisgrà, Alemanya
* Reims, França

## Vegeu també

* Tiroteig a El Pentàgon del 2010

## Enllaços externs

* Pàgina Oficial del Comtat d'Arlington Arxivat 2013-07-23 a Wayback Machine. (anglès)
# Ernest I de Hohenlohe-Langenburg

Ernest I de Hohenlohe-Langenburg va néixer el 7 de maig de 1794 i va morir el 12 d'abril de 1860. Era el fill gran del príncep Carles Lluís Hohenlohe-Langenburg (1762-1825) i de la comtessa Amàlia Enriqueta de Solms-Baruth (1768-1847).

## Biografia

Després de tres anys d'estudi a les universitats de Tübingen i de Heidelberg, va entrar al servei militar de la Casa de Württemberg. El 1819 es va convertir en membre del Consell d'Estat de Württemberg, fins a convertir-se en un home de gran influència en la família reial. Va aconseguir el títol de 4t Príncep de Hohenlohe-Langenburg el 4 d'abril de 1825, i el 1835 va ser nomenat president de la Cambra dels Comuns al parlament federal de l'Estat.
Els freqüents problemes de salut, van obligar l'Ernest a abandonar gradualment els seus càrrecs. Va morir el 12 d'abril de 1860 a Baden-Baden i va ser enterrat a Langenburg.

## Matrimoni i fills

El 18 de febrer de 1828 es va casar al palau de Kensington, a Londres, amb la princesa Feodora de Leiningen (1807-1873), l'única filla d'Emili Carles de Leiningen (1763-1814) i de la princesa Victòria de Saxònia-Coburg Saalfeld (1786-1861), germana de la reina Victòria del Regne Unit.
D'aquest matrimoni en nasqueren:
* Carles Lluís II de Hohenlohe (1829-1907), que el 1861 es va casar amb Maria Grathwohl (1837-1901)
* Elisa Adelaida Victòria (1830-1851)
* Hermann de Hohenlohe (1832-1913), que el 1862 es va casar amb la princesa Leopoldina de Baden (1837-1903)
* Víctor Francesc (1833-1891), que el 1861 es va casar amb Laura Guillermina Seymour
* Adelaida de Hohenlohe (1835-1900), que el 1856 es va casar amb el duc Frederic de Schleswig-Holstein-Sondenburg-Augustenburg
* Feodora Victòria Adelaida (1839-1872), que el 1858 es va casar amb el duc Jordi II de Saxònia-Meiningen (1826-1914)

## Enllaços externs

* Genealogie der Familie von Hohenlohe
# RX J0822-4300

RX J0822-4300, sovint denominat "Bola de Canó Còsmica", és un estel de neutrons silenciós que actualment s'allunya del centre del romanent de supernova, Puppis A, a més de 5.400.000 km/h; 1500 km/s; ~0.5% de la velocitat de la llum), per la qual cosa és un dels estels de moviment més ràpid que s'haja trobat. Els astrònoms van utilitzar l'Observatori de rajos X Chandra de la NASA per observar l'estel durant un període de cinc anys per determinar la seva velocitat. A aquesta velocitat, l'estel serà expulsat de la galàxia dins de milions d'anys.
Encara que la bola de canó còsmica no és l'únic estel híperveloç descobert, és única en l'origen aparent de la seva velocitat. Uns altres poden haver derivat els seus d'un impuls gravitatori al voltant del presumpte forat negre supermasiu de la Via Làctia, Sagitarius A*. Les teories actuals no expliquen com poden aconseguir-se tals velocitats a partir d'una explosió de supernova. Podria ser un possible estel de quarks.
No obstant això, una anàlisi més recent (2012) del mateix grup va llançar una velocitat de reculada més modesta de 672±115 km/s, que és molt menys problemàtica teòricament.

## Referències

* 1 2 Afirmat a: SIMBAD.
* ↑ El movimiento apropiado del objeto compacto central RX J0822-4300 en el remanente de supernova Puppis A.

## Enllaços externs

* "Bola de canó còsmic: una dels estels més ràpids que s'han vist desafia les teories de l'astronomia", ScienceDaily, (2007)
* "Chandra descobreix una bala de canó còsmica", SCIENCE@NASA (10.28.2007)
* Chandra X-Ray Observatory, "RX J0822-4300 en Puppis A: Chandra descobreix una bala de canó còsmica", 28 de novembre de 2007
* https://web.archive.org/web/20071205023347/http://www.unesp.br/universofisico/semanario.php?date=2006-08-14
# Ilini

Ilini - Ильины (rus) - és un poble (un khútor) de l'óblast de Bélgorod, a Rússia. El 2010 tenia 90 habitants. Pertany al districte (raion) de Stari Oskol.

## Referències

* ↑ Летопись населённых пунктов Белгородской области: Село Котово Старооскольского городского округа Белгородской области: история [села Котово, села Терехово] / Котовская библиотека; сост. Рудакова Тамара Ивановна. — Котово: Котовская библиотека, 1996. — 75 с.
* ↑ «Храм в честь Покрова Пресвятой Богородицы (с. Федосеевка)». ИМЦ «Православное Осколье», 11-10-2012. Arxivat de l'original el 2018-06-12. [Consulta: 9 juny 2018].
# Ilinka (Astracan)

* Per a altres significats, vegeu «Ilinka».
Ilinka (en rus: Ильинка) és un poble de l'óblast d'Astracan, a Rússia. Pertany al districte de Volodarski. Segons el cens del 2010 tenia 35 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Portada/article juny 29
## Palos de la Frontera

La ciutat de Palos de la Frontera és un municipi situat a la província de Huelva. L'any 2007 tenia 8.529 habitants. Té una densitat de 170,58 hab/km². Si bé hi ha vestigis de poblament a la zona des del paleolític superior, Palos de la Frontera neix, documentalment parlant, a començaments del segle xiv, quan Alfons XI de Castella la dona a Alonso Carro.
La història d'aquesta ciutat està íntimament lligada a les tasques marítimes i als descobriments geogràfics. És per això que Palos de la Frontera és coneguda com el bressol del Descobriment d'Amèrica (com afirma al seu escut), ja que en aquesta ciutat es va gestar i es va preparar el primer viatge de Cristòfor Colom cap a, com ell creia, les Índies. Van salpar del port d'aquesta ciutat el 3 d'agost de 1492, i el 12 d'octubre del mateix any van arribar a certes illes de l'actual continent americà que, en aquell temps, eren desconegudes pels europeus. Per això, Palos forma part de la ruta anomenada Lugares Colombinos.
# Portada/article juny 3

Els manifestants provenien de diferents grups, des d'intel·lectuals que creien que el govern del Partit Comunista era massa repressiu i corrupte, a treballadors de la ciutat que creien que les reformes econòmiques a la Xina havien anat massa lluny i que la inflació i l'atur estaven amenaçant les seues formes de vida.

## Protestes de la Plaça de Tian'anmen

Les protestes de la Plaça de Tian'anmen de 1989, també conegudes, entre d'altres noms, com a incident del 4 de juny, van consistir en una sèrie de manifestacions liderades per estudiants a la República Popular de la Xina que van tenir lloc entre el 15 d'abril i el 4 de juny de 1989. La protesta rep el nom del lloc on l'Exèrcit Popular d'Alliberament va suprimir la mobilització: la plaça de Tian'anmen de Pequín.
Els manifestants provenien de diferents grups, des d'intel·lectuals que creien que el govern del Partit Comunista era massa repressiu i corrupte, a treballadors de la ciutat que creien que les reformes econòmiques a la Xina havien anat massa lluny i que la inflació i l'atur estaven amenaçant les seues formes de vida.
En un dels últims dies d'aquestes protestes es va prendre la foto guanyadora del World Press Photo de 1989, en la qual es veu un jove opositor (L'home del tanc de Tiananmen) s'estava parat enmig d'una avinguda tot aturant una columna de tancs que circulava per la via.
# Humiriàcies

Humiriaceae (o, alternativament Houmiriaceae Juss.) és una família de plantes amb flors perennifòlies. Conté 8 gèneres i unes 50 espècies. Aquesta família és exclusivament neotropical, excepte una espècie que es troba a l'Àfrica occidental tropical.

## Referències

* ↑ Angiosperm Phylogeny Group «An update of the Angiosperm Phylogeny Group classification for the orders and families of flowering plants: APG III» (PDF). Botanical Journal of the Linnean Society, vol. 161, 2, 2009, pàg. 105–121. DOI: 10.1111/j.1095-8339.2009.00996.x [Consulta: 6 juliol 2013].
# Humita (mineral)

La humita és un mineral de la classe dels silicats, i dins d'aquesta pertany a l'anomenat grup de la humita. Va ser descoberta l'any 1813 prop de la muntanya Vesuvi, a la Campània (Itàlia), sent nomenada en honor d'Abraham Hume, polític anglès col·leccionista de gemmes i minerals.

## Característiques químiques

Químicament és un nesosilicat de magnesi amb cations fluorur. És tan freqüent la presència d'impureses de ferro substituint en la fórmula parcialment al magnesi que per a alguns autors ho consideren part de la seva fórmula química; per a l'Associació Mineralògica Internacional es considera vàlida la fórmula pura sense ferro. La seva fórmula tradicional va ser: Mg₇(SiO₄)₃(F,OH)₂, fins a l'any 2021 en que va passar a ser: Mg₇(SiO₄)₃F₂, sense l'hidroxil.
El grup de la humita al qual pertany són tots nesosilicats amb cations de metall i anions com el fluor o el grup hidroxil en la seva estructura cristal·lina.
A més dels elements de la seva fórmula i de les esmentades impureses de ferro, sol portar com a impureses: titani, alumini, manganès i calci.

## Formació i jaciments

Pot trobar-se en jaciments de roques ígnies, comunament intercalat amb capes de clinohumita (Mg$_9$(SiO₄)₄F₂).
Normalment se sol trobar en zones de metamorfisme de contacte en roques calcàries i dolomies associades amb roques ígnies de tipus fèlsic, o bé, més rarament, en roques plutòniques alcalines, especialment en aquelles zones en les quals el metasomatisme ha introduït elements químics com a ferro, bor i fluor.
Sol trobar-se associat a altres minerals com: grossulària, wol·lastonita, forsterita, monticel·lita, cuspidina, fluoborita, ludwigita, espinel·la, brucita, calcita, dolomita, serpentina, diòpsid, corindó, flogopita o pirrotina.

## Usos

Tallada com a gemma és cotitzada i usada en joieria.

## Referències

* ↑ «Humite» (en anglès). Mindat. [Consulta: 7 novembre 2015].
* ↑ Miyawaki, Ritsuro; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 63» (en anglès). European Journal of Mineralogy, 33, 5, 25-10-2021, pàg. 639–646. DOI: https://doi.org/10.5194/ejm-33-639-2021 [Consulta: 7 desembre 2021].
* Humita, mindat.org.
* Humita, webmineral.com.
* Manual de humita, Mineral Data Publishing.
# Portada/article gener 12
## Reial Club Deportiu Espanyol de Barcelona

El Reial Club Deportiu Espanyol de Barcelona és una societat anònima esportiva catalana fundada a la ciutat de Barcelona el 13 d'octubre de 1900 per una colla de joves estudiants encapçalats per Àngel Rodríguez Ruiz, que té la seu social a la ciutat de Cornellà de Llobregat.
Actualment, el primer equip de l'Espanyol juga a la primera divisió de la Lliga espanyola. Els seguidors de l'Espanyol s'anomenen popularment "periquitos". El club organitza anualment des de 1974 el Torneig Ciutat de Barcelona a la pretemporada d'estiu.
# Gabriela Serra i Frediani

Gabriela Serra i Frediani (Mataró, 18 de desembre de 1951) és una mestra i activista catalana. Va ser diputada al Parlament de Catalunya amb la CUP-Crida Constituent entre octubre del 2015 i octubre del 2017.

## Biografia

Ha estat presidenta de l'Associació de Veïns de Singuerlín a Santa Coloma de Gramenet, membre de les Brigades Internacionals de Pau a Guatemala entre 1987 i 1989 i presidenta de la Federació Catalana d'ONG per al Desenvolupament. També ha estat militant de Cercles Obrers Comunistes i del Moviment Comunista (MC). Actualment és membre d'Entrepobles, la Fundació per la Pau, el Centre Delàs d'Estudis per la Pau, la Plataforma Pau i Democràcia i l'Assemblea Nacional Catalana.
De cara les eleccions al Parlament de Catalunya de 2015, va ser candidata de la Candidatura d'Unitat Popular - Crida Constituent després de ser escollida en primàries, esdevenint diputada al Parlament.
L'octubre de 2018 va incorporar-se com a membre del Consell Assessor per a l'impuls del Fòrum Cívic i Social per al Debat Constituent.
L'1 de febrer del 2024, va iniciar una vaga de fam per Palestina juntament amb Martí Olivella i Llum Mascaray. Esperonats per l'agreujament del conflicte palestino-israelià a l'octubre del 2023, van acordar exigir al Govern d'Espanya que tallés el comerç d'armes amb l'Estat d'Israel i que el pressionés per a aconseguir un alto el foc. En la mateixa línia, van enviar una carta al ministre d'Afers Exteriors d'Espanya, José Manuel Albares, que encara no ha obtingut resposta. Van dur a terme la vaga sota el control d'un equip mèdic a l'espai Migra Studium de Ciutat Vella, on els van visitar diputats d'En Comú Podem, ERC i la CUP.

## Referències

* ↑ Catalunya, Parlament de. «Fitxa del diputat/ada». [Consulta: 27 octubre 2018].
* ↑ «Gabriela Serra: “La política no canviarà fins que la mentalitat de la gent no canviï”». Crític, 06-08-2015.
* ↑ «Los diez diputado electos». La Vanguardia, 04-10-2015, pàg. 21.
* ↑ «El president Quim Torra nomena els primers membres del Consell Assessor per a l'impuls del Fòrum Cívic i Social pel Debat Constituent». govern.cat. Arxivat de l'original el 2018-10-26 [Consulta: 27 octubre 2018].
* ↑ Álvarez García, Aitor. «L'exdiputada de la CUP Gabriela Serra i dos activistes més, en vaga de fam per Palestina». 3/24. CCMA, 08-02-2024. [Consulta: 9 febrer 2024].
# Llista d'abolicionistes afroamericans

* James Presley Baall
* Peter H. Clark
* Samuel Cornish
* Ellen and William Craft
* Thomas Dalton and Lucy Lew
* Martin Delany (1812–1885)
* Frederick Douglass (1818-1895), orador, antic esclau
* James Forten
* Henry Highland Garnet
* Frances Harper
* Lewis Hayden
* Thomas James
* Charles Henry Langston
* John Mercer Langston
* Terry Loguen
* John Parker
* James W.C. Pennington
* Gabriel Prosser
* Robert Purvis
* Charles Lenox Remond
* David Ruggles
* John Brown Russwurm
* Benjamin "Pap" Singleton
* James McCune Smith
* Austin Steward
* Maria W. Stewart
* William Still
* Sojourner Truth (1797?-1883), antic esclau
* Harriet Tubman (1820-1913), antiga esclava, escriptora
* Nat Turner
* Denmark Vesey
* David Walker
* William Whipper
* Theodore S. Wright
* Jermain W. Logue(n)

## Vegeu també

* Abolicionisme

## Referències

* ↑ «Martin R. Delany (American physician and abolitionist) -- Encyclopedia Britannica». "African American abolitionist, physician, and editor in the pre-Civil War period"
* ↑ «www.africawithin.com». Arxivat de l'original el 2012-07-30. [Consulta: 1r gener 2013]. "The foremost African American abolitionist in antebellum America, Frederick Douglass"